Diari Oficial de la Generalitat Valenciana


Sumari del DOGV 3214, del 31-03-1998 (1998/1860)

RESOLUCIÓ de 23 de febrer de 1998, per la qual se sotmet a informació pública l‘addenda I al Projecte de Xarxes de Distribució de Gas Natural per a Usos Industrials de Banyeres de Mariola i Villena.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3214

Data del DOGV
:   31-03-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/1860


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 23 de febrer de 1998, per la qual se sotmet a informació pública l'addenda I al Projecte de Xarxes de Distribució de Gas Natural per a Usos Industrials de Banyeres de Mariola i Villena. [1998/Q1860]
  
De conformitat amb el que s'ha establit en el capítol II del Reglament General del Servei Públic de Gasos Combustibles i en els articles 17.2 de la Llei d'Expropiació Forçosa i 56 del seu reglament, en relació amb l'article 13 de la Llei 10/1987, de 15 de juny, de Disposicions Bàsiques per a un Desenvolupament Coordinat d'Actuacions en Matèria de Combustibles Gasosos se sotmet a informació pública el següent projecte d'instal·lacions.
  
Peticionari: Enagas, SA, amb domicili a l'avinguda de América, número 38, Madrid.
  
Objecte de la petició: autorització de l'addenda I al Projecte de Xarxes de Distribució de Gas Natural per a Usos Industrials de Banyeres de Mariola i Villena, en la qual es modifica el traçat de la xarxa de Villena i que va pel terme municipal de Villena.
  
Característiques de les instal·lacions: longitud: 8,985 quilòmetres, que circulen pel terme municipal de Villena; canonada: d'acer al carboni tipus API 5L Gr B entre 2- i 6- de diàmetre; pressió de disseny: 16 bars relatius; pressupost: 160.837.589 pessetes, que implica una disminució respecte del pressupost original de 013.643.092 pessetes.
  
El projecte inclou la relació concreta i individualitzada de béns i drets afectats.
  
L'afectació a finques de propietat privada, derivada de la construcció de les xarxes es concreta de la següent forma:
  
Un: expropiació forçosa dels terrenys sobre els quals s'han de construir les instal·lacions fixes en superfície.
  
Dos: per a canalitzacions:
  
A) Imposició de servitud permanent de pas de gas al llarg del traçat de la conducció, amb una amplària de dos metres, un a cada costat de l'eix, per on anirà enterrada la canonada o les canonades que es necessiten per a la conducció del gas i que s'ajustarà a les següents limitacions:
  
1. Prohibició d'efectuar treballs de llaurada o similars a una profunditat superior a 50 centímetres, i també de plantar arbres o arbustos a una distància inferior a un metre comptat de l'eix de la canonada.
  
2. Prohibició de realitzar qualsevol tipus d'obra o d'efectuar cap acte que puga danyar o alterar el bon funcionament de les instal·lacions, a una distància inferior a cinc metres de l'eix del traçat, a un costat i a l'altre. Aquesta distància podrà reduir-se sempre que se sol·licite expressament i es complisquen les condicions que en cada cas fixe l'òrgan competent de l'administració.
  
3. Lliure accés del personal i els equips necessaris per a poder mantenir, reparar o renovar les instal·lacions amb pagament, si escau, dels danys que s'hi ocasionen.
  
4. Possibilitat d'instal·lar les fites de senyalització o delimitació i els tubs de ventilació, i també de realitzar les obres superficials o subterrànies que calga per a l'execució o el funcionament de les instal·lacions.
  
B) Ocupació temporal dels terrenys necessaris per a l'execució de les obres, de la zona que es reflecteix per a cada finca en els plans parcel·laris d'expropiació. En aquesta zona es farà desaparéixer, temporalment, qualsevol obstacle, i es faran les obres necessàries per a la línia i la instal·lació de la canalització i els elements annexos, i s'executaran els treballs o les operacions necessàries per a aquestes finalitats.
  
Cosa que es fa pública perquè se'n prenga coneixement, i especialment pels propietaris de terrenys i la resta de titulars afectats per l'esmentat projecte, la relació dels quals s'insereix al final d'aquest anunci perquè puga ser examinat l'expedient al Servei Territorial d'Indústria i Energia d'Alacant, situat al carrer de Xurruca, número 29, i presentar en triple exemplar, a l'esmentat centre, les al·legacions que consideren oportunes en el termini de 20 dies, a partir de l'endemà de la inserció d'aquest anunci. Els plans parcel·laris es podran consultar igualment a l'Ajuntament de Villena.
  
Alacant, 23 de febrer de 1998.- El director territorial: Clemente Vergara Trujillo.